ക്ഷീരകര്ഷക വിരുദ്ധ ഉത്തരവ് പിന്വലിച്ച് കര്ഷകരുടെ ആശങ്കയകറ്റണം: കെ.എ. ആന്റണി കല്പ്പറ്റ: പ്രാഥമിക ക്ഷീര കര്ഷക സംഘങ്ങളെ ആദായനികുതിയുടെ പരിധിയില് ഉള്പ്പെടുത്തിക്കൊണ്ടുള്ള കേന്ദ്ര പ്രത്യക്ഷ നികുതിബോര്ഡിന്റെ ഉത്തരവ് പിന്വലിച്ച് കേരളത്തിലെ രണ്ട് ലക്ഷത്തിലധികമുള്ള ക്ഷീര കര്ഷകരുടെ ആശങ്കയകറ്റാന് കേന്ദ്ര സര്ക്കാര് തയാറകണമെന്ന് കേരള കോണ്ഗ്രസ് സംസ്ഥാന ജനറല് സെക്രട്ടറി കെ.എ. ആന്റണി ആവശ്യപ്പെട്ടു. കേന്ദ്ര നികുതി വകുപ്പിന്റെ ഉത്തരവ് പ്രകാരം മില്മയാണ് നികുതി പിരിവിനുള്ള നടപടികള് ആരംഭിച്ചതെന്നിരിക്കെ സംസ്ഥാന സര്ക്കാര് അടിയന്തരമായി ഇടപെട്ട് നിയമസഭ ഏകകണ്ഠമായി പ്രമേയം പാസാക്കി കേന്ദ്രത്തിന് സമര്പ്പിച്ച് കര്ഷകരുടെ ആശങ്കയകറ്റാന് തയാറാകണമെന്നും അദ്ദേഹം ആവശ്യപ്പെട്ടു. ഇക്കാര്യം ചൂണ്ടിക്കാട്ടി വയനാട് എംപി രാഹുല് ഗാന്ധി, മുഖ്യമന്ത്രി പിണറായി വിജയന്, പ്രതിപക്ഷ നേതാവ് വി.ഡി. സതീശന്, രാജ്യസഭ എംപി എം.വി. ശ്രേയാംസ് കുമാര്, കേരള കോണ്ഗ്രസ് ചെയര്മാന് പി.ജെ. ജോസഫ്, എംഎല്എ മാരായ ഒ.ആര്. കേളു, ടി. സിദ്ദിഖ്, ഐ.സി. ബാലകൃഷ്ണന് തുടങ്ങിയവര്ക്ക് ഓണ്ലൈനില് നിവേദനം സമര്പ്പിച്ചതായും അദ്ദേഹം അറിയിച്ചു.